இதற்கு `பாகுபலி' படம்தான் ஆகப்பெரிய உதாரணம். அது எந்த அரண்மனைகளிலும் படமாக்கப்படவில்லை. ஹைதராபாத் ராமோஜிராவ் ஸ்டுடியோவில் அரங்குகள் அமைத்துப் படமாக்கினார்கள். இதேபோல் மதுரை பின்புலத்தில் உருவான `ஜில்லா’, திருநெல்வேலி பின்புலத்தில் உருவான ‘பைரவா’ ஆகிய படங்கள் சென்னை சாலிக்கிராமம் மோகன் ஸ்டுடியோவில் செட் போட்டு எடுக்கப்பட்டவையே!. ஆனால், மதுரை, திருநெல்வேலிக்குச் சென்ற அதன் இயக்குநர்கள் மீனாட்சி அம்மன் கோயில், கோயில் அமைந்துள்ள தெரு போன்றவற்றைத் தனியாக ஷூட் செய்து, கிரீன் மேட்டில் எடுக்கப்பட்ட காட்சிகளுடன் டெக்னாலஜியைப் பயன்படுத்தி இணைத்துக்கொண்டனர்.